b'\n_START_ARTICLE_\nPevski zbor\n_START_PARAGRAPH_\nPevski zbor je vokalna glasbena skupina v kateri se natepavajo posamezni part izvaja ve\xc4\x8d pevcev (vsaj dva ali trije). Spodnja meja \xc5\xa1tevil\xc4\x8dnosti je pribli\xc5\xbeno 12 pevcev. Pevski glasovi, ki sestavljajo to skupino, so lahko otro\xc5\xa1ki, mo\xc5\xa1ki, \xc5\xbeenski, v preteklosti pa so prepevali tudi kastrati s svojo zna\xc4\x8dilno barvo pevskega glasu. Zelo znan je zbor dunajskih pojo\xc4\x8dih de\xc4\x8dkov (Wiener S\xc3\xa4ngerknaben), katerega je ustanovil dunajski \xc5\xa1kof, skladatelj in zborovodja Jurij Slatkonja, po rodu Slovenec, leta 1498. _NEWLINE_V o\xc5\xbejem smislu med zbore ne \xc5\xa1tejemo manj\xc5\xa1ih vokalnih skupin, kot so: duet (dva pevca), trio ali tercet (trije pevci), kvartet (\xc5\xa1tirje pevci), kvintet (pet pevcev), sekstet (\xc5\xa1est pevcev) in oktet (osem pevcev).'